У Другом светском рату командовао је Британским експедиционим снагама у Француској (1939-1940). Сматрајући да је продором немачких снага кроз Ардене ка лукама Ламанша ситуација постала безизлазна, предложио је 19. маја 1940. британској влади евакуацију својих снага. Извлачење од реке Дајле на мостобран код Денкерка извео је успешно под веома тешким околностима. До краја рата вршио је дужности генералног инспектора за обуку трупа у Великој Британији, гувернера Гибралтара и Малте и команданта британских снага у Палестини и Трансјорданији.